b'\n_START_ARTICLE_\nUnibersidad ng Khartoum\n_START_PARAGRAPH_\nAng Unibersidad ng Khartoum (Ingles: University of Khartoum, pinaiikli bilang\xc2\xa0UofK;\xc2\xa0Arabe: \xd8\xac\xd8\xa7\xd9\x85\xd8\xb9\xd8\xa9 \xd8\xa7\xd9\x84\xd8\xae\xd8\xb1\xd8\xb7\xd9\x88\xd9\x85\xe2\x80\x8e) ay isang multi-kampus, koedukasyonal, at pampublikong unibersidad na matatagpuan sa Khartoum. Ito ang pinakamalaki at pinakamatandang\xc2\xa0unibersidad sa Sudan. Ang\xc2\xa0UofK ay itinatag bilang Gordon Memorial College noong 1902 at naging sa kasalukuyan nitong anyo noong 1956 nang ang Sudan ay maging malaya. Dahil dito, ang Unibersidad ng Khartoum ay kinikilala bilang isang pangunang unibersidad at may mataas na ranggo bilang pang-akademikong institusyon sa Sudan at Afrika._NEWLINE_Nagtatampok ito ng ilang mga instituto, mga akademikong yunit at mga sentro ng pananaliksik gaya ng Mycetoma\xc2\xa0Research Center, Soba University Hospital, Saad Abualila Hospital, Dr. Salma Dyalisis Centre, Institute of Endemic Diseases at UofK publishing house. Ang Sudan Library, isang seksyon ng aklatan ng unibersidad, ang nagsisilbing\xc2\xa0pambansang aklatan ng Sudan.'